Nizam Abu Bakar Titingan

YB Datuk Nizam Datuk Seri Panglima Abu Bakar Titingan adalah Ahli Dewan Undangan Negeri Sabah untuk Apas. Beliau adalah mantan Naib Ketua UMNO Bahagian Tawau, Sabah dan juga bekas Ketua Setiausaha Politik Ketua Menteri Sabah, Tan Sri Musa Aman. Pada 5 Februari 2023, beliau menyertai Parti Gagasan Rakyat Sabah (GAGASAN) dan dilantik sebagai Ketua Penerangan Parti Gagasan Rakyat Sabah serta ketua Parti GAGASAN untuk bahagian Apas.

Keluarga
Beliau adalah anak kepada Datuk Seri Panglima Abu Bakar Titingan, seorang tokoh Melayu-Tawau di Sabah yang pernah dilantik sebagai Naib Pengerusi USNO Sabah serta Setiausaha PKMT Sabah. Abang beliau, Datuk Tawfiq adalah bekas Menteri Belia dan Sukan Sabah dan ADUN Apas selepas meninggal dunia pada 2018 lalu.

Politik
Beliau adalah antara pemimpin UMNO di Sabah sehingga 2019. Selepas Barisan Nasional mengalami kekalahan pada PRU 14, beliau dan beberapa orang ahli UMNO telah bertindak untuk keluar dari UMNO.

Mereka kemudiannya telah menyertai BERSATU, sebuah bekas parti komponen dalam Pakatan Harapan dan seterusnya parti komponen dalam Perikatan Nasional.

Pada 5 Februari 2023, Beliau bersama-sama dengan rakan seperjuangannya telah menyertai secara rasmi sebuah parti tempatan Sabah iaitu Parti Gagasan Rakyat Sabah (GAGASAN), sebuah parti komponen dalam Gabungan Rakyat Sabah (GRS). Beliau dan rakan seperjuangannya telah keluar dari BERSATU pada bulan Disember 2022 yang lalu dan mengumumkan untuk mengambil-alih GAGASAN pada 29 Januari 2023. Beliau rasmi dilantik menjadi Ketua Penerangan Parti GAGASAN selepas Mesyuarat Agung parti berkenaan yang berlangsung pada 5 Februari 2023 sekaligus dilantik menjadi Ketua Cawangan Parti GAGASAN Apas.

Pautan luar

Rujukan

Orang hidup
Bekas anggota Parti Pribumi Bersatu Malaysia
Muslim Malaysia
Ahli Dewan Undangan Negeri Sabah ke-16
Ahli Dewan Undangan Negeri Sabah ke-15
Bekas anggota Pertubuhan Kebangsaan Melayu Bersatu
Anak ahli politik Malaysia
Adik-beradik ahli politik Malaysia
Anggota Parti Gagasan Rakyat Sabah